kk de ru en kk ceb ru kk kk kk kk kk kk kk kk kk uk kk kk kk ru kk ru kk ru kk kk kk kk kk kk ru kk ru kk kk kk kk kk kk kk kk kk kk kk kk kk kk kk uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk uk kk kk kk kk ru kk ru kk ru kk kk kk kk kk kk kk kk ru kk ru kk kk kk kk kk kk kk kk ru
Қасым-Жомарт Тоқаевтың төрағалық етуімен Парламент Сенатының отырысы болды.
Сенат Қазақстан Республикасының Үкіметі мен Білім, ғылым және мәдениет мәселелері жөніндегі Біріккен Ұлттар Ұйымы (ЮНЕСКО) арасындағы Қазақстан Республикасында ЮНЕСКО аясында Орталық Азия өңірлік гляциологиялық орталығын (2-санат) құру туралы келісімді ратификациялады.
Орталықты құру гляциологиялық ғылымды дамытуға және өңірлік және жаһандық денгейде климаттың өзгеруінің мұздықтарға, қар жамылғысына және су ресурстарына әсерлерінің ғылыми түсінігін жақсартуға, гляциология, тау криосфералары, гидрология және климатология проблемалары жөніндегі зерттеулерді дамытуға, су және азық-түлік қауіпсіздігі проблемаларын шешуге ықпал ететін болады.
Орталық тиісті ұйымдар арасындағы ғылыми-зерттеу қызметін және ақпарат алмасуды және үйлестіруді келісімге сәйкес нығайтуға, климаттың өзгеруі саласындағы ғылыми зерттеулерді жүзеге асыруға, өңірлік ғылыми-зерттеу бағдарламаларын әзірлеуді көтермелеуге, жүргізілген ғылыми зерттеулердің нәтижелерін теориялық және практикалық семинарлар, оқу курстары, конференциялар және мерзімді басылымдар арқылы таратуға жәрдемдеседі.
Сенаторлар заңнамаға азаматтық, банктік заңнаманы жетілдіру және кәсіпкерлік қызмет үшін жағдайды жақсарту мәселелері бойынша түзетулерді екі оқылымда қарағаннан кейін қабылдады.
Құжат мазмұны төмендегідей үш бағыттағы өзгерістер мен толықтыруларды қамтиды.
1. Азаматтық заңнама ережелерін жетілдіру
Мәмілелерді дауланатын және мәнсіз деп бөлу жөнінде түзетулер ұсынылды. Заңды тұлғаның құрылтайлық құжаттарындағы қайшылықтар алынып тасталды. Сот ортақ үлестегі меншік болып табылатын даулы мүлікті еріксіз сату туралы шешімді, ол мүлікті меншіктенген бір немесе бірнеше қатысушының талабы бойынша ғана қабылдайды. Салық кодексіне ҚҚС бойынша міндетті және ерікті түрде есепке қою жөніндегі түзету енгізілді. «Заңды тұлғаларды мемлекеттік тіркеу және филиалдар мен өкілдіктерді есептік тіркеу туралы» заңға шағын және орта кәсіпкерлік субъектілеріне қатысты заңды тұлғаларды мемлекеттік тіркеу тәртібі нақтылайтын түзетулер енгізілді.
2. Дүниежүзілік Банктің «Doing Business» рейтингіндегі Қазақстан позициясының жақсаруы
Дүниежүзілік Банктің «Doing Business-2017» есебіне сәйкес, Қазақстанның орны 16 позицияға жақсартып, 35 орынға ие болды. Заңмен бұл бағытта бірқатар заң актілеріне мүліктерді тіркеу; кәсіпорындарды ашу; келісім-шарттарды орындау; несие алу; миноритарлық инвесторларды қорғау; төлем қабілетсіздігіне рұқсат ету; құрылыс салуға рұқсат алу; электрмен қамтамасыз ету жүйесіне қосылу; салық сал секілді көрсеткіштерді жақсартуға бағытталған түзетулер көзделіп отыр.
3. Банк секторын тұрақтандыру және сауықтыру, сондай-ақ банктерді біріктіру мәселелері жөніндегі шаралардың қабылдануы
Бұл бағытта заңмен Жер кодексіне, «Салық және бюджетке төленетін басқа да міндетті төлемдер туралы» кодекске, «Қазақстан Республикасындағы банктер және банк қызметі туралы», «Жылжымайтын мүлік ипотекасы туралы», «Акционерлік қоғамдар туралы» заңдарға өзгерістер мен толықтырулар енгізілді.
Түзетулер екінші деңгейдегі банкілердің несие беру мүмкіндіктерінің сапасын жақсарту және жалпы банк секторын сауықтыру шараларын көздейді.
Палата «2017 – 2019 жылдарға арналған республикалық бюджет туралы» заңға түзетулерді қабылдады. Өзгерістер мен толықтырулар еліміздің әлеуметтік-экономикалық дамуы болжамына сәйкес және Мемлекет басшысының «Қазақстанның үшінші жаңғыруы: жаһандық бәсекеге қабілеттілік» Жолдауын іске асыру мақсатында енгізіліп отыр.
2017 жылға арналған республикалық бюджет кірістерінің нақтыланған болжамы (трансферттер түсімдерін есепке алмағанда), 553, 7 млрд. теңгеге жалпы ұлғаюмен 4 891, 9 млрд. теңге сомасында айқындалды.
2017 жылға республикалық бюджет шығыстары бекітілген жоспарға қарағанда 2 615,1 млрд. теңгеге өсіммен 11 176,4 млрд. теңге сомасында нақтыланды.
Мемлекет басшысының Жолдауын іске асыруға 2 435 млрд. теңге көзделген.
Бұл бағыт мынадай іс-шараларды қаржыландыру арқылы жүзеге асырылатын болады:
Экономиканы жеделдетілген технологиялық жаңғырту. Осы іс-шаралар бойынша: республикалық және жергілікті маңызы бар жолдарды дамытуға – 72,2 млрд. теңге; агроөнеркәсіптік кешенді дамытуға – 60,1 млрд. теңге; «Нұрлы жер» тұрғын үй құрылысы бағдарламасын іске асыруға – 8,0 млрд. теңге жоспарланып отыр.
2. Бизнес-ортаны түбегейлі жаңғырту және кеңейту. Бұл іс-шара бойынша мемлекеттік қызметті автоматтандыруға және нормативтік-техникалық құжаттарды жетілдіруге 0,7 млрд. теңге көзделіп отыр.
3. Макроэкономикалық тұрақтылық. Банк секторын сауықтыруға 2 093,1 млрд. теңге жоспарланды.
4. Адами капиталдың сапасын жақсарту – 86,2 млрд. теңге, оның ішінде: кезең-кезеңімен үш тілді білім беруге көшу – 3,5 млрд. теңге; ағымдағы жалдың 1 шілдеден бастап базалық зейнетақы төлемдері мен баланың туылуы бойынша біржолғы жәрдемақы мөлшерін 20 пайызға көтеру – 81,6 млрд. теңге.
5. Институционалдық өзгерістер, қауіпсіздік және сыбайлас жемқорлыққа қарсы күрес – 23,9 млрд. теңге.
Отырыс барысында сенаторлардың депутаттық сауалдары жария етілді. Депутат Рашит Ахметовтің су қоймаларын жалға пайдалануға беру тәртібі мен шарттарын қайта қарау туралы; Серік Ақылбайдың Сұлтан Бейбарыс (Каир қаласы, Мысыр) мешітін жаңғырту жұмыстарын жаңарту қажеттігі және бөлінген қаржының игерілуін тексеру туралы; Қуаныш Айтахановтың Отырар мемлекеттік археологиялық қорық-мұражайын жаңартуға қаржы бөлу және Н.Төреқұловтың 125 жылдығын мерекелеу аясында кешенді шаралар өткізу қажеттігі туралы; Сәрсенбай Еңсегеновтің Атырау облысындағы Жылыой ауданындағы аумақтық экологиялық департамент бөлімшесін ашуға қатысты сауалдары тыңдалды.
Сенат комитеттерінің жұмысы туралы
Депутаттық сауалдар туралы мәліметтер
Жалпы отырыстың онлайн трансляциясы
© 2017 Қазақстан Республикасы Парламентінің Сенаты
Ваш отзыв и предложение по сайту